
REPUBLIKA HRVATSKA

KOPRIVNIČKO-KRIŽEVAČKA ŽUPANIJA

       OPĆINA KOPRIVNIČKI BREGI

- OBAVIJEST STOČARIMA S PODRUČJA OPĆINE KOPRIVNIČKI BREGI -

Poštovani,

Općina Koprivnički Bregi obavještava Vas da će temeljem Programa potpora u poljoprivredi na području Općine Koprivnički Bregi za 2025. godinu krenuti sa financiranjem usluge umjetnog osjemenjivanja goveda na način da plati sjeme za umjetno osjemenjivanje goveda u cjelokupnom iznosu, samo prvi puta izravno pravnim i fizičkim osobama koje se bave primarnom poljoprivrednom proizvodnjom a s područja su Općine Koprivnički Bregi i upisane su u Upisnik poljoprivrednog gospodarstva. O istome je od strane Općine Koprivnički Bregi raspisan javni poziv, te će se korisnici za povrat sredstava uz pismeni zahtjev sami obratiti Općini Koprivnički Bregi. 

Potpore male vrijednosti dodjeljuju se sukladno pravilima Europska unije o pružanju državne potpore poljoprivredi i ruralnom razvoju propisanim Uredbom komisije (EZ) br. 1408/2013 (SL L 352, 24. prosinac 2013.), Uredbom Komisije (EU) 2019/316 od 21. veljače 2019. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L 51/1, 22. veljače 2019.) i Uredbom Komisije (EU) 2024/3118 оd 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru (SL L, 13. prosinca 2024.)  (u daljnjem tekstu: Uredba de minimis).


Dostavljajući Vam ovu obavijest srdačno Vas pozdravljamo.

S poštovanjem, 

OPĆINSKI NAČELNIK:

                                                                                                                        Mato Kuzminski     

